CELEX: 32013R0041
Language: et
Date: 2013-01-17 00:00:00
Title: Komisjoni rakendusmäärus (EL) nr 41/2013, 17. jaanuar 2013 , millega muudetakse määrust (EMÜ) nr 441/91 teatavate kaupade klassifitseerimise kohta koondnomenklatuuri koodide 17041019 , 17041099  ja 95021010 alla ning määruse (EMÜ) nr 1287/83 kehtetuks tunnistamise kohta

22.1.2013   
            
            
               ET
            
            
               Euroopa Liidu Teataja
            
            
               L 18/1
            
         KOMISJONI RAKENDUSMÄÄRUS (EL) nr 41/2013,
   17. jaanuar 2013,
   millega muudetakse määrust (EMÜ) nr 441/91 teatavate kaupade klassifitseerimise kohta koondnomenklatuuri koodide 1704 10 19, 1704 10 99 ja 9502 10 10 alla ning määruse (EMÜ) nr 1287/83 kehtetuks tunnistamise kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Vastavalt komisjoni 25. veebruari 1991. aasta määrusele (EMÜ) nr 441/91 teatavate kaupade klassifitseerimise kohta koondnomenklatuuri koodide 1704 10 19, 1704 10 99 ja 9502 10 10 alla ning määruse (EMÜ) nr 1287/83 kehtetuks tunnistamise kohta (2) klassifitseeriti väikeste maiustustega täidetud läbipaistvast plastist rindkerega plastnukud maiustuste osas CN-koodide 1704 10 19 ja 1704 10 99 alla ja nukkude osas CN-koodi 9502 10 10 alla. Tulenevalt kombineeritud nomenklatuuri grupi 95 märkusest 4, mis kehtib alates 1. jaanuarist 2007, tuleks mõlemad tooted klassifitseerida koos CN-koodi 9503 00 21 alla komplektina, millel on mänguasja põhiomadused.
            
         
               (3)
            
            
               Seepärast tuleks määrust (EMÜ) nr 441/91 vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EMÜ) nr 441/91 lisas esitatud tabel asendatakse käesoleva määruse lisas esitatud tabeliga.
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. jaanuar 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 52, 27.2.1991, lk 9.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Liikuvate jäsemetega plastnukk, 140 mm pikk, mille läbipaistva plastrinna täiteks on umbes 10 grammi väikesi sahharoosi sisaldavaid maiustustusi, mida saab välja võtta nuku vööpandla all asuva ava kaudu.
               
               
                  9503 00 21
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 95 märkusega 4 ning CN-koodide 9503 00 ja 9503 00 21 sõnastusega.
                  Neid esemeid ei saa käsitada „jaekaubanduseks mõeldud komplektina esitatud kaupadena” üldreegli 3b tähenduses, sest need ei ole kokku pandud mingiks erivajaduseks või konkreetseks tegevuseks. Need ei ole üksteisega seotud ega ette nähtud koos või omavahel kombineeritult kasutamiseks (maiustused on äratarvitatavad tooted, samas kui nukk on ette nähtud mängimiseks).
                  Nukk on rubriigi 9503 toode, mis on komplekti pandud rubriigi 1704 maiustustega ja sellisel komplektil on mänguasja põhiomadused (vt ka kombineeritud nomenklatuuri selgitavaid märkusi grupi 95 märkuse 4 kohta).
                  Seega tuleb toode klassifitseerida nukuna CN-koodi 9503 00 21 alla.